EkBass/fiwiki-20250220-pages-articles huggingface dataset:
Gold Coast

Gold Coast on noin puolen miljoonan asukkaan kaupunki, joka sijaitsee Australiassa, Brisbanen kaupungin eteläpuolella ja Queenslandin osavaltion kaakkoisnurkassa. Sen asukasmäärä kasvaa tuhansilla vuosittain. == Maantiede ja ilmasto == Gold Coast sijaitsee noin 30 km Brisbanesta eteläkaakkoon. Se ulottuu nauhana rannikkoa pitkin noin 40 kilometrin matkan Paradise Pointista osavaltionrajalle. Gold Coastilla on 60 kilometriä hiekkarantaa ja monia suosittuja teemapuistoja. Sisämaassa on lisäksi kansallispuistoja. Hallinnollinen keskus on Southport. === Ilmasto === Vuoden lämpimintä aikaa on tammi-helmikuu, jolloin keskimääräinen ylin lämpötila on 28 °C. Viileintä on heinä-elokuussa, jolloin keskimääräinen alin jää kymmenen asteen vaiheille. Eniten sataa maalis- ja huhtikuussa. == Matkailu == Gold Coastin keskusta (Surfers Paradise) on suosittu matkailukohde. Siellä sijaitsee myös yksi maailman korkeimista asuinrakennuksista Q1, joka kohoaa 322,5 metrin korkeuteen merenpinnasta. ==Media== Suosittu lasten ja nuorten televisio- ohjelma H2O: Just Add Water kuvattiin Village Roadshow Studios -studiossa Gold Coastissa. Myös Kosmiset surffitytöt kuvattiin Gold Coastilla. ==Lähteet== ==Aiheesta muualla== *
Connacht

Connacht (toisinaan englanniksi myös Connaught) on yksi Irlannin neljästä historiallisesta provinssista. Se sijaitsee Länsi-Irlannissa Atlantin valtameren rannalla. Connacht on jaettu viiteen kreivikuntaan: Galway, Leitrim, Mayo, Roscommon ja Sligo. Siellä on arviolta 550 742 asukasta (vuonna 2016) ja sen pinta-ala on 16 935,43 neliökilometriä. Connachtin korkein kohta on Mweelrea (814 metriä) Mayossa ja suurin saari on Achill, joka on samalla myös koko Irlannin suurin saari. Connachtin suurin järvi Lough Corrib. Suurin osa iirin kielen puhujista asuu Connachtissa. Varsinkin Mayossa ja Galwayn kreivikunnassa sijaitsee useita Gaeltacht-alueita, joissa enemmistö puhuu iiriä. Näillä alueilla ei esimerkiksi ole englanninkielisiä tiekylttejä, vaan kaikki kyltit ovat pelkästään iiriksi. Connachtin kaupunkikeskukset ovat Galway etelässä ja Sligo pohjoisessa. Galway on Connachtin väkirikkain kaupunki 79 504 asukkaallaan (2016). Connacht tunnettiin muinoin nimellä Cóiced Ol nEchmacht. == Connachtin kreivikunnat == * Galway (Gaillimh) * Leitrim (Liatroim) * Mayo (Maigh Eo) * Roscommon (Ros Comáin) * Sligo (Sligeach) == Lähteet == == Aiheesta muualla == Luokka:Irlannin provinssit
Koi

Koi tarkoittaa seuraavia asioita: * koit eli koiperhoset (Tineidae), perhosheimo * koikarppi, karpin (Cyprinus carpio) värimuunnos * koi, aamunkoi eli aamunkoitto, auringonnousu * KOI, suomalainen house-musiikkia esittävä duo * Koi, Tampereella vuosina 1879–1881 ilmestynyt sanomalehti * * Koi, Galenan studioalbumi vuodelta 2015
Derryn kreivikunta

Derryn kreivikunta (, ) eli Londonderryn kreivikunta () on yksi Yhdistyneelle kuningaskunnalle kuuluvan Pohjois-Irlannin kuudesta ja Irlannin saaren 32:sta historiallisesta kreivikunnasta. Se sijaitsee saaren pohjoisrannikolla historiallisessa Ulsterin provinssissa. Kreivikunta on saanut nimensä Derryn kaupungilta. Pohjois-Irlannin kreivikunnilla ei ole ollut hallinnollista merkitystä vuoden 1972 jälkeen. Lakkautusta edeltäneessä vuoden 1971 väestönlaskennassa kreivikunnassa oli 183 094 asukasta ja sen pinta-ala oli 2 082,98 neliökilometriä. Asukkaista 52 205 asui Derryn kaupungissa (county borough), loput 130 889 sitä ympäröivän kreivikunnan alueella. Nykyään Derryn kreivikunnan alue kuuluu kolmeen piirikuntaan: Causeway Coast and Glens, Derry and Strabane ja Mid-Ulster. == Lähteet == == Aiheesta muualla == Luokka:Pohjois-Irlannin kreivikunnat
Pentu

Pentu on biologinen nimitys eläimen, erityisesti nisäkkään poikasesta. == Eri eläinten poikasten nimityksiä == *Hevonen: varsa *Hirvi, peura: vasa *Hylje: kuutti *Jänis: poikanen *Kana: poikanen, tipu *Karhu, koira, kissa, kettu, susi: pentu, penikka *Lammas: karitsa *Nauta: vasikka *Sika: porsas *Vuohi: kili Ihmisen poikasesta käytetään nimitystä lapsi. Pentu-nimitys tässä yhteydessä on halventava tai murteellinen. Luokka:Biologia
James Coburn

James Coburn (31. elokuuta 1928 Laurel, Nebraska – 18. marraskuuta 2002 Beverly Hills, Kalifornia) oli Oscar-palkittu yhdysvaltalainen näyttelijä. == Ura == Coburn tunnettiin etenkin karskeista rooleistaan, joita hän näytteli muun muassa lännenelokuvissa 7 rohkeata miestä, Maahan, senkin hölmö! sekä Pat Garrett ja Billy the Kid, toiseen maailmansotaan sijoittuvassa sotavangeista kertovassa elokuvassa Suuri pakoretki, vakoiluelokuvassa Derek Flint erikoistehtävissä, lama-ajan katutappeluelokuvassa Haastaja ja Sam Peckinpahin elokuvissa Rautaristi ja Majuri Dundee. Pahan nivelreuman takia hän esiintyi vain muutamassa elokuvassa 1980-luvulla. Hän väitti parantuneensa rikkipohjaisten tablettien avulla. Coburn palasi täten elokuviin 1990-luvulla. Coburn esiintyi 1990-luvulla muun muassa elokuvissa Nuoret sankarit 2, Nunnia ja konnia 2 – Lisää säpinää, The Player – Pelimies, Eraser – suojelija, Pähkähullu professori, Maverick ja Lumihauvat. Hän voitti parhaan miessivuosan Oscar-palkinnon elokuvasta Verijäljet, jossa hän näytteli Nick Nolten isää. Coburn antoi äänensä myös Disneyn ja Pixarin animaatioelokuva Monsterit Oy:n herra Rumilukselle. Coburn näytteli uransa aikana yli sadassa elokuvassa ja sai vuonna 1994 45 vuoden elokuvaurastaan tähden Hollywood Walk of Famelle osoitteeseen 7055 Hollywood Boulevard. Hän sai myös vuoden 1999 Oscar-gaalassa Parhaan miessivuosan palkinnon roolistaan elokuvassa Verijäljet. Hänen viimeisin roolinsa oli pääosa elokuvassa Amerikka aseiden armoilla vuonna 2002. Samana vuonna hän kuoli yllättäen sydänkohtaukseen 74-vuotiaana. == Filmografia == == Lähteet == == Aiheesta muualla == * * * Luokka:Yhdysvaltalaiset näyttelijät Luokka:Oscar-palkinnon saajat Luokka:Vuonna 1928 syntyneet Luokka:Vuonna 2002 kuolleet
Paul O’Dette

pienoiskuva|Paul O’Dette. Paul O’Dette (s. 1954) on yhdysvaltalainen luutisti ja kapellimestari. Hän on toiminut vuodesta 1976 lähtien vanhan musiikin johtajana Eastman School of Musicissa, Rochesterissa. O’Dette on tehnyt yli sata levytystä. Hän on levyttänyt muun muassa kaikki John Dowlandin luuttukappaleet Harmonia Mundi -levy-yhtiölle. O’Dette on johtanut useita barokkioopperoita. Luokka:Yhdysvaltalaiset kapellimestarit Luokka:Yhdysvaltalaiset luutistit Luokka:Vuonna 1954 syntyneet Luokka:Elävät henkilöt
Fazerin Sininen

Fazerin Sininen on Fazerin valmistama suklaalevy, -patukka ja irtomakeinen. Fazerin Sininen oli vuonna 2016, kuten monina aiempinakin vuosina, Suomen myydyin makeistuote. Fazerin Sininen valittiin vuonna 2017 jo yhdeksännen kerran peräkkäin Suomen arvostetuimmaksi tuotemerkiksi Markkinointi & Mainonta -lehden ja Taloustutkimuksen vuosittaisessa Brändien arvostus -kyselyssä. ==Resepti== Karl Fazerin pojalla Svenillä oli 1920-luvulla englantilainen liiketuttava Shaller, jonka vävyllä oli vakava silmäsairaus. Sven Fazer auttoi suhteillaan miehen silmäsairauksiin erikoistuneen lääkärin hoitoon. Vävyn parannuttua Shaller lahjoitti Fazerille kiitokseksi hallussaan olleen sveitsiläisen suklaareseptin. Suomessa tuote tuli markkinoille vuonna 1922. Suklaan valmistuksessa käytetään monista muista nykypäivän suklaatuotteista poiketen tuoretta maitoa. Kaakaopavuista kaksi kolmasosaa tulee Ecuadorista ja loput Länsi-Afrikasta. Fazerin Sinisen tuoteperheen suosituimmat tuotteet ovat maitosuklaalevy, maitosuklaarasia ja hasselpähkinälevy. Fazerin Sinisen maitosuklaan raaka-aineet olivat vuonna 2022 maito, sokeri, kaakaovoi, kaakaomassa, emulgointiaine (soijalesitiini), ruokasuola ja luontainen vanilja-aromi. Vähintään 30 % ainesosista oli kaakaota.https://www.k-ruoka.fi/kauppa/tuotehaku/makeiset-ja- naposteltavat/suklaat/suklaalevyt/tuote/fazer- maitosuklaalevy-200g-6411401015090 . Tuotetiedot 11.1.2022. ==Pakkaus== Alusta asti suklaan sinisestä pakkauksesta on löytynyt Karl Fazerin kultainen nimikirjoitus. Sininen väri oli Karl Fazerille tärkeä, sillä se symboloi Suomen luontoa ja itsenäisyyttä. Suklaalevyjen käärepaperissa käytetty sininen väri on rekisteröity ainoastaan Fazerin käyttöön, ja se on merkitty Patentti- ja rekisterihallituksen ylläpitämään tavaramerkkirekisteriin 30. huhtikuuta 2001 ensimmäisenä Suomessa hyväksyttynä väritavaramerkkinä. Vuoden 2021 alussa Fazerin Sininen -tuoteperheen kääreet uudistettiin. == Lähteet == == Aiheesta muualla == * Fazerin Sininen * Suklaayhdistyksen arviot Fazerin Sinisestä * Tuotewikin artikkeli Fazerin Sinisestä * Fazer Sininen Facebook Luokka:Fazerin makeiset Luokka:Suomalaiset elintarvikealan tuotemerkit Luokka:Suklaamakeiset
Taisteluplaneetta Galactica

Taisteluplaneetta Galactica tai Battlestar Galactica voi tarkoittaa seuraavia: * Taisteluplaneetta Galactica, 1970-luvun science fiction -televisiosarja * Taisteluplaneetta Galactica, vuonna 1980 tehty jatkosarja 1970-luvun sarjalle * Taisteluplaneetta Galactica, löyhästi 1970-luvun sarjaan pohjautuva 2000-luvun televisiosarja * Taisteluplaneetta Galactica, edellä mainituissa televisiosarjoissa esiintyvä avaruusalus. * Battlestar Galactica, vuoden 2007 videopeli
Béla Fleck

Béla Fleck (s. 10. heinäkuuta 1958 New York) on yhdysvaltalainen banjonsoittaja. Hän on ollut Grammy-ehdokkaana useammassa eri kategoriassa kuin kukaan muu. Normaalisti hänen musiikkinsa liikkuu bluegrassin ja jazzin rajamailla. Perpetual Motion -albumilla Fleck soittaa klassista musiikkia, jota ei ole kirjoitettu banjolle. Fleck aloitti banjon soittamisen vuonna 1973, jolloin hän sai isoisältään ensimmäisen banjonsa. 1970-luvun lopulla Fleck toimi Jack Tottlen ja Mark Schatzin kanssa yhtyeessä Tasty Licks. Ensimmäisen sooloalbuminsa Crossing the Tracksin Fleck julkaisi vuonna 1979. Vuonna 1981 Fleck liittyi yhtyeeseen New Grass Revival, jossa hän soitti yhdeksän vuotta. Fleck on toiminut vuodesta 1988 lähtien yhtyeen Béla Fleck and the Flecktones keulahahmona. ==Sooloalbumit== * Crossing the Tracks (1979) * Natural Bridge (1982) * Deviation (1984) * Double Time (1984) * Inroads (1986) * Daybreak (kokoelma, 1987) * Drive (1988) * Places (kokoelma, 1988) * Tales From The Acoustic Planet (1995) * The Bluegrass Sessions: Tales from the Acoustic Planet, Vol. 2 (1999) * Perpetual Motion (2001) * Tales From The Acoustic Planet, Vol. 3: Africa Sessions (2009) * The Impostor (2013) ==Aiheesta muualla== Luokka:Banjon soittajat Luokka:Bluegrass-muusikot Luokka:Grammy-palkinnon saajat Luokka:Yhdysvaltalaiset muusikot Luokka:Vuonna 1958 syntyneet Luokka:Elävät henkilöt
Verijäljet

Verijäljet () on vuonna 1997 julkaistu yhdysvaltalainen draamaelokuva, joka perustuu Russell Banksin romaaniin Affliction. Elokuvan on ohjannut ja käsikirjoittanut Paul Schrader. Verijäljet kertoo pikkukaupungin poliisista Wade Whitehousesta (Nick Nolte), jolla on väkivaltainen ja alkoholistinen isä (James Coburn) ja jonka tutkimukset vääristyvät hänen pakkomielteestään menneisyyteen. James Coburn voitti roolistaan parhaan miessivuosan Oscar- palkinnon. Nick Nolte oli ehdolla parhaan miespääosan Oscarin ja parhaan draamaelokuvan miespääosan Golden Globen saajaksi. The New York Timesin kriitikot valitsivat Verijäljet vuonna 2004 yhdeksi kaikkien aikojen tuhannesta parhaasta elokuvasta. == Näyttelijät == == Lähteet == == Aiheesta muualla == * Luokka:Yhdysvaltalaiset draamaelokuvat Luokka:Vuoden 1997 yhdysvaltalaiset elokuvat Luokka:Paul Schraderin ohjaamat elokuvat Luokka:Paul Schraderin käsikirjoittamat elokuvat Luokka:Yhdysvaltalaiset romaaneihin perustuvat elokuvat Luokka:Parhaan miessivuosan Oscar-palkinnon saaneet elokuvat Luokka:Lionsgaten elokuvat
Taisteluplaneetta Galactica (1980)

Taisteluplaneetta Galactica (1980) (Galactica 1980) on yhdysvaltalainen, vuonna 1980 tuotettu jatkokausi 1978–1979 tuotetulle television tieteissarjalle Taisteluplaneetta Galactica. == Juoni == Sarjassa Taisteluplaneetta Galactica cylonit lupaavat ikuista rauhaa kahdelletoista siirtokunnalle, joista yksi on Caprica. He kuitenkin hyökkäävät siirtokuntiin, ja tuhoavat niitä suojanneista taisteluplaneetoista kaikki paitsi Capricaa edustavan Galactican, jonka päällikkö Adama (Lorne Greene) on kaiken aikaa ollut skeptinen heidän aikeidensa suhteen. Tarina jatkuu sarjassa Taisteluplaneetta Galactica 1980, jossa cyloneita pakenevat ihmiset löytävät Maan vuosikausien jälkeen. Maassa eletään 1980-luvun taitetta, joten se on teknologisesti liian kehittymätön tarjoamaan pakomatkalaisille suojaa cyloneilta. Galactican väki yrittää jouduttaa maan teknistä kehitystä paljastamatta kuitenkaan itseään maan asukkaille. Yhdeksän ensimmäistä jaksoa muodostavat tarinallisen jatkumon, jossa päähenkilöt Troy ja Dillon seikkailevat Yhdysvaltain alueella. Heidän on vaikea oppia Maan tapoja, ja he kummastelevat sikäläistä teknologiaa. Esimerkiksi puhelinkoppi on heille täysin käsittämätön kapistus, ja lentomatka Yhdysvaltain länsirannikolta itärannikolle kestää heidän mielestään tavattoman kauan. Troy ja Dillon tutustuvat toimittajan uralle aikovaan Jamie Hamiltoniin, joka opastaa heidät planeetan tavoille. Viimeinen jakso kertoo alkuperäisen Taisteluplaneetta Galactican keskeisen hahmon, Starbuckin (Dirk Benedict) kohtalon. Jaksosta selviää myös tohtori Zeen (Robbie Rist ja James Patrick Stuart) syntyperä. == Sarjan lopettaminen == Sarjan tuotanto lopetettiin alhaisten katsojalukujen vuoksi kymmenen jakson jälkeen. Suurin osa alkuperäisen sarjan katsojista pettyi jatkosarjan huonoon laatuun. Alkuperäisistä näyttelijöistä on Lorne Greenen lisäksi mukana Boomeria näyttelevä Herbert Jefferson Jr., mutta hänen osansa on melko pieni. Apollosta (Richard Hatch) puhutaan ohimennen imperfektissä, joten tämä lienee kuollut. Galactican naisia, kuten Cassiopeia, Athena ja Sheba, ei mainita lainkaan. Troy on Apollon adoptiopoika Boxey aikuisena. Luokka:1980-luvun yhdysvaltalaiset scifi-sarjat Luokka:Taisteluplaneetta Galactica Luokka:Aikamatkustus
Taisteluplaneetta Galactica (vuoden 1978 televisiosarja)

Taisteluplaneetta Galactica () on vuosina 1978–1979 tuotettu yhdysvaltalainen television tieteissarja, jonka loi Glen A. Larson. Sarja kertoo ihmiskunnan viimeisistä eloonjääneistä, jotka pakenevat cylon-nimisiä robotteja avaruuden halki. Sarjan pääosissa nähdään muun muassa Richard Hatch, Dirk Benedict ja Lorne Greene. Sarjan pilottijakso maksoi 7 miljoonaa dollaria, ja se oli aikanaan kallein siihen mennessä tehty; pilottijaksoa esitettiin myös elokuvateattereissa. Sarjan tuotanto Yhdysvalloissa lopetettiin 21 jakson jälkeen huhtikuussa 1979 (pilottijakso lasketaan joissain yhteyksissä kolmeksi jaksoksi ja sarjan pituudeksi ilmoitetaan 24 jaksoa), mutta vuotta myöhemmin sitä seurasi spin-off-sarja Galactica 1980. Sarja on saanut sittemmin huomiota vuonna 2003 alkaneen Taisteluplaneetta Galactican myötä, joka pohjautuu löyhästi alkuperäiseen 1970-luvun sarjaan. Sarjaa esitettiin Suomessa Mainostelevisiossa 17. helmikuuta 1981 (jakso: "Kadonnut Planeetta I") - 28. lokakuuta 1982 (jakso: "Jumalan Käsi). Pilottijaksoa ei esitetty Suomen televisiossa ennen kuin 1980-luvun lopulla. *
Limerick

Limerick (iiriksi Luimneach) on Irlannin kolmanneksi suurin kaupunki. Se sijaitsee Limerickin kreivikunnassa, Munsterin provinssissa Länsi-Irlannissa. Limerickin asukasluku oli noin 94 192 vuonna 2016. == Historia == Limerickin perustivat viikingit Shannon-joen keskellä sijaitsevalle saarelle vuonna 922. Alueella oli mahdollisesti asutusta jo aiemmin. Normannit suunnittelivat kaupungin uudelleen 1100-luvulla, ja sinne rakennettiin suuri Limerickin linna jota kutsutaan Juhana Maattoman mukaan nimellä King John's Castle. Kaupunkia piiritettiin 1600-luvulla kolmeen otteeseen, ensin Oliver Cromwellin Irlannin- sotaretken yhteydessä vuonna 1650 sekä kahdesti vilhelmiläissodan yhteydessä vuosina 1690 ja 1691. == Lähteet == == Aiheesta muualla == *
Limerickin kreivikunta

Limerickin kreivikunta (, ) on Irlannin kreivikunta Munsterin historiallisessa provinssissa maan lounaisosassa. Sen pääkaupunki ja suurin kaupunki on Limerick. Kreivikunnassa on arviolta 195 175 asukasta (vuonna 2016) ja sen pinta-ala on 2 683,04 neliökilometriä. Limerickin kreivikunta rajoittuu pohjoisessa Claren kreivikuntaan, etelässä Corkin kreivikuntaan, lännessä Kerryn kreivikuntaan ja idässä Tipperaryn kreivikuntaan. Shannonjoki virtaa Limerickin kaupungin läpi Atlantin valtamereen. == Lähteet == == Aiheesta muualla == *Kreivikunnan internetsivut Luokka:Irlannin kreivikunnat
Kastanjetit

Kastanjetit ovat idiofoneihin kuuluva lyömäsoitin, joka koostuu kahdesta kuperasta palasta puuta (tai muuta kovaa materiaalia), jotka on yhdistetty toisiinsa narulla. Soittajalla on yleensä käytössään kaksi kastanjettia. Tyypillisesti klassisessa soittotavassa kastanjetteja pidetään soittajan kämmenissä peukaloon kiinnitettynä (yksi soitin kummassakin kädessä), ja sormilla soittimen vastakappaleet painetaan yhteen äänen synnyttämiseksi. Klassisessa soittotavassa vasemman käden soitinparilla luodaan taustarytmiä ja oikean käden korkeampiäänisellä kastanjetilla soitetaan monimutkaisempaa rytmiä. Kastanjetteja käytetään paljon espanjalaisessa, latinalaisamerikkalaisessa ja romanien musiikissa. Esimerkiksi flamencoa tanssivat säestävät niillä tanssiaan erityisesti Espanjassa, Baleaareilla ja eteläisessä Italiassa. Kastanjettien kaltaisia koverrettuja, yhdellä kädellä soitettavia "taputin"soittimia käytettiin jo muinaisessa Egyptissä 2000 eaa. Nykyisen kastanjetin esimuodot ilmestyivät populaarimusiikin käyttöön Egyptissä ja Kreikassa noin 500 eaa. Soitinten käyttö koptien uskonnollisessa musiikissa nykypäivänä on kehittynyt tästä. Myös antiikin Roomassa tunnettiin kastanjetit. Espanjasta on kirjallisia kuvauksia keskiajalta, jossa kerrotaan sarabandea tanssitun kanstanjettien rytmissä. Niitä käytettiin espanjalaisen laulun ja myös kirkkomusiikin säestyksessä 1200-luvun toisella puoliskolla. Klassisessa musiikissa kastanjetteja on käytetty barokin ajoilta lähtien. Klassisen musiikin teoksia, joissa kastanjetteja käytetään, ovat muun muassa Emmanuel Chabrierin España ja Georges Bizet'n Carmen. Orkesterikäytössä kastanjetit on usein kiinnitetty varteen ja niitä soitetaan ravistamalla tai ne on kiinnitetty jalustaan, jolloin niitä voidaan soittaa sormilla tai rumpukapuloilla. ==Lähteet== ==Aiheesta muualla== *Grinnell College Musical Instrument Collection: castanets (grinnell.edu) *Klassiset kastanjetit sinfoniaorkesterin soolosoittimena: Intermedio. La boda de Luís Alonso. J Gimenez. Lucero Tena (youtube.com) *Kastanjetit Bizet/ Carmen-oopperassa (ote). CARMEN. Obertura y Marcha. BIZET. Castañuelas: Lucero Tena. Dir. José Ramón Encinar (youtube.com) Luokka:Idiofonit Luokka:Lyömäsoittimet
Anicetus

Pyhä Anicetus (k. 160) oli Rooman piispa eli paavi noin vuosina 152–160.The Book of Saints: 45 Hän oli kotoisin Rooman valtakunnan provinssin Syrian Emesasta. Anicetus antoi Smyrnan piispalle Polykarpokselle luvan juhlia ylösnousemusjuhlaa tarvittaessa muuna viikonpäivänä kuin roomalaisten oikeana pitämänä sunnuntaina, sillä smyrnalaisessa kirkossa juhlan ajankohta ei määräytynyt viikonpäivän mukaan. Ristiriita aiheutti vastakkainasettelua myöhempinä vuosisatoina. Anicetus oli ensimmäinen kerettiläisyystuomion antanut Rooman piispa, kun hän tuomitsi montanolaisuuden. Hän vastusti myös aktiivisesti gnostilaisuutta ja markionismia. Anicetuksen on kerrottu kärsineen marttyyrikuoleman, mutta sitä koskevat yksityiskohdat ovat tuntemattomia. Hänen muistopäivänsä on 17. huhtikuuta. ==Lähteet== * ===Viitteet=== Luokka:Kristityt marttyyrit Luokka:Paavit
Kerryn kreivikunta

Kerryn kreivikunta () on Irlannin kreivikunta Munsterin historiallisessa provinssissa maan lounaisosassa. Se rajoittuu idässä Limerickin kreivikuntaan, kaakossa Corkin kreivikuntaan, lännessä Atlantin valtamereen ja pohjoisessa Shannonjokeen. Kreivikunnassa on 147 554 asukasta (vuonna 2016) ja sen pinta- ala on 4 678,84 neliökilometriä. Sen pääkaupunki on Tralee. Kerryn kreivikunnassa sijaitsee Killarneyn kaupunki, suosittu matkailukohde. Siellä ovat myös Irlannin korkeimmat vuoret, Macgillycuddy's Reeks (Na Cruacha Dubha). Maailmanperintökohde Skellig Michael -saari sijaitsee Kerryn rannikolla. == Lähteet == == Aiheesta muualla == *Kreivikunnan internetsivut Luokka:Irlannin kreivikunnat
Crack (tietotekniikka)

Crack tai kräkki tarkoittaa tietotekniikassa yleensä ohjelmaa, joka poistaa tai ohittaa toisen ohjelman kopiosuojauksen tai esimerkiksi trial/demo- versiosta aikarajoituksen. Crack-nimitystä käytetään usein myös salasanan purkuohjelmista. Esimerkiksi ns. No-CD-crackit poistavat pelin vaatimuksen asettaa pelin CD-asemaan peliä käynnistettäessä. Luokka:Piratismi Luokka:Hakkerointi Luokka:Tietotekniikkarikollisuus
Pyhä Soter

Pyhä Soter (n. 120 174)The Book of Saints: 518 oli paavi vuosina 166–174. Hän määräsi, että avioliitto oli pätevä ainoastaan papin siunaamana. Hän oli kotoisin Italian Fondista ja kuoli perimätiedon mukaan marttyyrinä. Hänet haudattiin Calixtus I:n hautausmaalle Roomaan. Hänen muistopäivänsä on 22. huhtikuuta. Soter ilmeisesti perusti pääsiäisen vuotuiseksi juhlapäiväksi Roomassa. ==Lähteet== * === Viitteet === Luokka:Paavit Luokka:Kristityt marttyyrit
Ketoosi

Ketoosi voi tarkoittaa seuraavia: * ketoosi, aineenvaihdunnan tila ihmisellä * lehmän ketoosi (myös asetonitauti), sama aineenvaihdunnan tila lehmällä * ketoosi, monosakkaridi
Myyttiset alkuasuttajat

Myyttiset alkuasuttajat ovat useissa mytologioissa esiintyviä kuvitteellisia kansoja tai olentoja, jotka ovat asuttaneet jotain maata tai aluetta ennen sen nykyistä väestöä, mutta joutuneet sittemmin väistymään. Tällaisten alkuasuttajien toiminnalla on selitetty muun muassa poikkeuksellisia maastonmuotoja. Usein myyttiset alkuasuttajat olivat jumalia tai jumalaisia, mutta toiset saattoivat olla pahoja ja arvaamattomia. Pohjoismaissa ja Baltiassa on laajalti uskottu alueella muinoin asuneisiin jättiläisiin, ja joskus myös kääpiöihin. Myös lappalaiset on uskottu alkuasuttajiksi monin paikoin fennoskandiassa. Australian alkuasukkaat uskoivat jumalten tehneen maanmuotoja uniajaksi kutsuttuna alkuaikana. ==Suomen myyttiset alkuasuttajat== Suomessa muun muassa maanpinnan ja kallioiden muotoa, kasvillisuutta, saaria, vesistöjä, soita, isoja kiviä, aarteita, virvatulia ja kivirakennelmia on selitetty muinaisilla olennoilla. Maanpinnan ja vedenpohjan muodot syntyivät erään käsityksen mukaan jo maailman alussa, kun jokin jättikokoinen olento tai ihminen, esimerkiksi Väinämöinen, liikutteli ruumistaan. Väinämöinen tai joku muu saattoi myöhemminkin iskeä tai raaputtaa viivoja ja merkkejä kallioon. Jättiläiset ja hiidet ovat heitelleet ja vieritelleet isoja kiviä, ja asetelleet niitä korkeille paikoille siirtolohkareina sittemmin tunnettuihin muodostelmiin. Lappalaiset ja hiidet ovat koonneet kiviröykkiöitä, jotka tunnettiin esimerkiksi hiidenkiukaina. Moni aarretta koskeva tarina kertoo hiitten, peikkojen tai lappalaisten asuneen joskus alueella, ja jättäneen lähtiessään aarteen piilopaikkaansa. Joskus on jopa kerrottu useammasta asutusaallosta. Esimerkiksi Pohjanlahden rannoilla kerrotaan asuneen ensin isokokoisen jatulien kansan, sitten pienikokoisten lappalaisten, ja lopuksi suomalaisten. ===Joitakin alkuasuttajia=== *lappalaiset *pakanat *jättiläiset **kalevanpojat **jatulit ** metelit ** soinit *hiidet *peikot *munkkilaiset * päiviläiset ===Muita maastoa luoneita olentoja=== *Sampsa Pellervoinen kylvi varvut, pensaat ja puut *Väinämöinen loi joidenkin käsitysten mukaan maanpintaa, ja iski kallioonkin merkkinsä. Hän myös poistui vesitse uuden uskon tieltä, kuten Kalevanpojat *Vennon härkä Uljamoinen kynti erään savolaisen uskomuksen mukaan metsät ja suot, kuten pellot kynnetään ===Uudisasuttajia=== Muun muassa seuraavat ryhmät tarujen mukaan syrjäyttivät myyttisiä alkuasuttajia *ihmiset *suomalaiset *kristityt, kastetut, kirkkokansa *untamoiset *savolaiset * monolaiset *talonpojat *kaskeajat, uudisraivaajat ==Katso myös== *Alkuaika Luokka:Mytologia Luokka:Suomalainen mytologia
Jakov Sverdlov

Jakov Mihailovitš Sverdlov (, 3. kesäkuuta (J: 22. toukokuuta) 1885 Nižni Novgorod – 16. maaliskuuta 1919 Moskova) oli venäjänjuutalainen bolševikkipoliitikko. Sverdlov syntyi Nižni Novgorodissa varakkaaseen aškenasijuutalaiseen kauppiasperheeseen. Hän liittyi vuonna 1902 Venäjän sosiaalidemokraattiseen työväenpuolueeseen ja otti osaa vuoden 1905 tapahtumiin. Vuosina 1906–1917 välisen ajan Sverdlov oli joko vangittuna tai karkotettuna. Lokakuun vallankumouksen alussa Sverdlov valittiin yhdessä Josif Stalinin kanssa bolševikkipuolueen keskuskomiteaan. Sverdlovin tiedetään keskuskomitean puheenjohtajan ominaisuudessa hyväksyneen silloisen Uralin neuvoston päätöksen keisari Nikolai II:n ja tämän perheen teloittamisesta vuonna 1918. Sverdlov toimi yleisvenäläisen toimeenpanevan keskuskomitean puhemiehenä eli Neuvosto-Venäjän nimellisenä valtionpäämiehenä marraskuusta 1917 aina maaliskuussa 1919 tapahtuneeseen kuolemaansa asti. Hänen virallinen kuolinsyynsä oli influenssa. Sverdlovin kuoleman jälkeen Jekaterinburgin nimi vaihdettiin hänen kunniakseen Sverdlovskiksi. Boris Jeltsinin aikana nimi kuitenkin palautettiin muiden nimipalautusten mukana Jekaterinburgiksi, mutta ympäröivä alue kantaa kuitenkin yhä neuvostoaikaista nimeään Sverdlovskin alue. Ukrainan Luhanskin alueelle perustettiin myös Sverdlovsk-niminen kaupunki (Ukrainan mukaan nykyään Dovžansk, tosin kaupunkia hallitseva Luhanskin kansantasavalta käyttää yhä nimeä Sverdlovsk). ==Lähteet== * * ===Viitteet=== == Aiheesta muualla == Luokka:Bolševikit Luokka:NKP:n keskuskomitean politbyroon jäsenet Luokka:Yleisvenäläisen toimeenpanevan keskuskomitean puheenjohtajat Luokka:Venäjän perustuslakia säätävän kansalliskokouksen jäsenet Luokka:Vuonna 1885 syntyneet Luokka:Vuonna 1919 kuolleet
Nikkoliitti

Nikkoliitti eli nikkeliini (NiAs) on kidejärjestelmältään heksagoninen mineraali. Tämä mineraali, kuten sen alkuainekin, on saanut nimensä saksankielisestä sanasta, joka tarkoittaa "paholaisen nikkeli". Kiteet ovat harvinaisia; yleensä nikkoliitti on satunnaisina rakeina tai tiiviinä massana. Nikkoliitti on väriltään kirkkaankuparinpunainen, mutta hapettuu harmaaksi. Viiru on ruskeanmusta. Kiilto on metallinkiilto. Nikkoliitin kovuus on 5,0–5,5 Mohsin asteikolla ja ominaispaino on 7,5–7,8 g/cm³. Nikkoliitti on tärkeä nikkelimineraali. Sitä esiintyy muun muassa Kanadassa ja Saksassa. == Lähteet == == Aiheesta muualla == * Mindat.org: Nickeline * Webmineral.com: Nickeline Mineral Data * Nickeline (pdf) Luokka:Sulfidimineraalit Luokka:Malmimineraalit Luokka:Nikkelimineraalit
Vasili Kuznetsov

Vasili Vasiljevitš Kuznetsov (13. helmikuuta 1901 Sovilofka – 31. tammikuuta 1990 Moskovahttps://www.britannica.com/biography/Vasily-Vasilyevich-Kuznetsov) oli neuvostoliittolainen poliitikko. Hän toimi Neuvostoliiton korkeimman neuvoston puhemiehistön puheenjohtajana ja valtionpäämiehenä kolmeen eri kertaan; vuosina 1982–1983, 1984 ja 1985. Kuznetsov ei toiminut koskaan pitkäaikaisesti virassaan, sillä hänet oli valittu väliaikaiseksi korkeimman neuvoston puhemiehistön puheenjohtajaksi ja valtionpäämieheksi. Syyt tähän olivat vuonna 1982 Leonid Brežnevin kuolema, vuonna 1984 Juri Andropovin kuolema ja vuonna 1985 Konstantin Tšernenkon kuolema. Uransa aiemmassa vaiheessa Kuznetsov toimi Neuvostoliiton varaulkoministerinä vuosina 1955–77. Hänet valittiin 7. lokakuuta 1977 Neuvostoliiton ensimmäiseksi varapresidentiksi. Insinööriksi kouluttautunut Kuznetsov liittyi kommunistiseen puolueeseen 1927. Työskenneltyään monien tehtaiden johdossa hän sai 1940 nimityksen valtion suunnitteluelimen varapuheenjohtajaksi. Sodan aikana hän palveli puolustuskomiteassa. Vuosina 1944–1954 Kuznetsov oli Neuvostoliiton ammatillisen järjestön puheenjohtaja ja Maailman ammattiyhdistysten liiton WFTU:n varapuheenjohtaja. Vuonna 1954 hänet nimitettiin suurlähettilääksi Pekingiin ja 1955 varaulkoministeriksi. ==Lähteet== Luokka:Neuvostoliiton valtionpäämiehet Luokka:Neuvostoliiton korkeimman neuvoston puhemiehistön puheenjohtajat Luokka:Sosialistisen työn sankarit Luokka:Vuonna 1901 syntyneet Luokka:Vuonna 1990 kuolleet
Motorola 68010

Motorola 68010 oli Motorolan valmistama 16/32-bittinen mikroprosessori, joka julkistettiin vuonna 1982. Siihen voidaan viitata numeroyhdistelmällä 010. 68010 oli parannettu versio Motorola 68000:sta, joka perustui samalle ytimelle ja oli yhteensopiva sen kanssa. 68010:ssa on 16-bittinen dataväylä ja 24-bittinen osoiteväylä. Ohjelmat 68010:lla voivat käyttää supervisor (käyttöjärjestelmän ydin) -tilaa tai käyttäjätilaa. 68010:ssa on muutamia optimointeja, jotka nopeuttavat ohjelmien suoritusta verrattuna 68000:aan. 68010 tukee myös virtuaalimuistia, jota 68000 ei täysin tukenut. Virtualisointia (virtual machine monitor) varten tilarekisteriä käsittelevä "MOVE from SR" -käsky oli 68010:ssa suojattu, joka teki siitä epäyhteensopivan 68000:n kanssa tiettyjen ohjelmien yhteydessä. 68010-malli oli käytössä Hitachi 2050 ja Oki Electric if1000 Unix-työasemissa. Lisätyt käskyt ja korkeampi hinta eivät houkutelleet mahdollisiä käyttäjiä, 68010:sta ei tullut koskaan niin suosittua kuin edeltäjästään. Useimmat valmistajat odottivat mieluummin Motorola 68020:n julkistamista. == Lähteet == == Aiheesta muualla == * https://www.nxp.com/docs/en/reference-manual/MC68000UM.pdf Luokka:Motorolan suorittimet
Adam Victorilainen

Adam Victorilainen oli ranskalainen runoilija ja säveltäjä. Hän vaikutti Pariisissa 1100-luvulla. Adam Victorilainen oli aikakautensa ensimmäisiä sequentia- eli sekvenssirunoilijoita. Hänen tyylinsä oli suuntaa antava seuraaville sekvenssirunoilijapolville. Adam Victorilaisen elämästä tiedetään vähän. On jopa epäselvää, oliko hän syntyään englantilainen tai ranskalainen. Häntä on kuvattu nimellä Brito, joka voi viitata Britanniaan tai Bretagneen. Koska hän jäi Pariisiin, hän lienee ollut ranskalainen. Saatuaan koulutuksensa hän liittyi St. Victorin luostarin veljistöön Pariisissa. Luostari oli aikanaan eräänlainen teologinen keskus, joka toimi intellektuellin skolastiikan vastapainona keskittyen mystiseen Jumalan rakkauteen. Siellä hän vietti koko elämänsä ja hänestä tuli luostarin hengellisten ajatusten keskeinen tulkki runoilijana ja jossa hän kuoli vuosien 1173 ja 1192 välisenä aikana. 1100-luvulla sekvenssi-runoudessa kehittyi uusi, myöhempi tyyli ja 1200-luvulta on säilynyt noin 60 sekvenssiä, joista suurta osaa pidetään Adamin kirjoittamina ja säveltäminä. Niiden lisäksi häneltä on säilynyt 106 hymniä. Hänen hymneistään ja sekvensseistään ​​noin 37 julkaistiin 1500-luvun katolisen teologin Clichtoveuksen Elucidatorium Ecclesiasticum -julkaisussa. Hänen teoksensa ovat säilyneet Pariisin Louvren kansalliskirjastossa (Bibliothèque National) ja ne on julkaistu 1850. 1\. pääsiäisen jälkeisen sunnuntain sekvenssin, ”Mundi Renovation" pohjalta on tanskalainen Nikolai Frederik Severin Grundtvig kirjoittanut virren "Verdens igenfødelse glæden igenføder. Grundtvigin virsi on Ruotsin kirkon vuoden 1986 virsikirjassa Anders Frostensonin ruotsintamana, virsi 517 "Världen som nu föds på nytt". Sen on Pekka Kivekäs suomentanut Ruotsin kirkon suomenkieliseen virsikirjaan 1997 "Maailma nyt uudistuu, herää riemun aikaan". ==Lähteet== Luokka:Ranskalaiset runoilijat Luokka:Ranskalaiset säveltäjät Luokka:Ranskalaiset virsirunoilijat Luokka:Keskiajan henkilöt
Amiens

Amiens [aˈmjɛ̃] on kaupunki Pohjois-Ranskassa, 120 kilometriä Pariisin pohjoispuolella. Kaupunki on Sommen departementin pääkaupunki. Vuoden 2014 väestönlaskennan mukaan Amiensissa oli 132 479 asukastaPopulations légales 2014, Commune d’Amiens (80021), Institut national de la statistique et des études économiques. Viitattu 1.8.2017.. Amiensin tunnetuin nähtävyys on Notre- Damen katedraali, joka kuuluu Unescon maailmanperintöluetteloon. == Triviaa == *Jules Verne oli Amiensin kaupunginvaltuuston jäsen vuodesta 1888 kuolemaansa asti vuoteen 1905. *Amiensin taistelu oli ensimmäisen maailmansodan tunnettuja taisteluita. *Amiensin rauha on Englannin ja Ranskan välinen rauhansopimus vuodelta 1802, jossa Englanti tunnusti Ranskan tasavallan == Lähteet == == Aiheesta muualla == * Amiensin alueen verkkoportaali *
Kari Pekkonen

Kari Kalevi Pekkonen (28. heinäkuuta 1945 Kajaani – 23. maaliskuuta 2017 Kajaani)Kuolinilmoitus, Kainuun Sanomat 8.4.2017, s. B27 oli suomalainen poliittinen työntekijä, virkamies ja järjestötoimihenkilö. Hän oli presidentti Tarja Halosen tyttären Anna Halosen isä. Puoluetaustaltaan sosiaalidemokraatti Pekkonen osallistui 1970-luvulla politiikkaan ja oli ehdokkaana kansanedustajaksi Oulun vaalipiiristä, mutta ei tullut valituksi. Hän toimi SDP:n eduskuntaryhmän sihteerinä vuosina 1977–1982 ja sisäasiainministeri Matti Ahteen poliittisena sihteerinä vuosina 1982–1983. Hän työskenteli myös muun muassa Kainuun seutukaavaliiton seutukaavajohtajana ja Työeläkelaitosten liiton tiedotuspäällikkönä. Pekkonen oli ehdolla Kajaanin kaupunginvaltuustoon kuntavaaleissa 2017, mutta kuoli pari viikkoa ennen vaaleja. Pekkonen ja Halonen seurustelivat kuusi vuotta vuodesta 1977 lähtien. Anna-tytär syntyi vuonna 1978. == Lähteet == Luokka:Tarja Halonen Luokka:Vuonna 1945 syntyneet Luokka:Vuonna 2017 kuolleet Luokka:Suomen presidenttien puolisot Luokka:Suomen Sosialidemokraattisen Puolueen poliitikot Luokka:Erityisavustajat
Vappu Jurkka

Vappu Sinikka Jurkka (8. marraskuuta 1927 Viipuri − 12. huhtikuuta 2012 Helsinki) oli suomalainen näyttelijä ja teatterinjohtaja. Vappu Jurkan vanhemmat olivat näyttelijät Eino Jurkka (1894–1953) ja Emmi Jurkka (1899–1990). Vappu oli pariskunnan keskimmäinen lapsi ja ainoa tytär. Hänen isoveljensä oli Sakari Jurkka (1923–2012) ja pikkuveljensä Jussi Jurkka (1930–1982). Vappu ja hänen veljensä olivat suurimman osan lapsuudestaan yksin tai palvelijoiden seurassa kotona, kun vanhempien teatteriura meni perheen edelle. Helsingin Kansanteatteri-Työväenteatterin johtajana toiminut Eino Jurkka sai kuvataiteista kiinnostuneen tyttärensä pyrkimään Suomen Teatterikouluun tämän veljien Jussin ja Sakarin tavoin. Hän ei menettänyt kiinnostustaan kuvataiteisiin, vaikka ammatti löytyi lopulta teatterista. Hänen ensimmäinen suuri roolinsa oli Kansanteatterissa Minna Canthin näytelmässä Anna Liisa. Vappu Jurkka perusti äitinsä kanssa Teatteri Jurkan 1953. Emmi Jurkka johti teatteria aluksi, Vappu Jurkka hänen jälkeensä 1981–1993. Oman teatterin lisäksi Vappu Jurkka teki monologikiertueita muun muassa vankiloissa ja sairaaloissa oman Thespis-teatterinsa nimellä sekä esiintyi kotimaisissa elokuvissa ja televisiosarjoissa. Hänet muistetaan Ruusun aika -televisiosarjan isoäitinä 1990-luvun alusta. Vappu Jurkka eli 1950-luvun lopulta tuolloin vielä harvinaisessa avoliitossa kuvataiteilija- kirjailija Rolf Sandqvistin kanssa tämän kuolemaan 1994 saakka. Heidän lapsiaan ovat teatteriohjaaja ja näyttelijä Ville Sandqvist (s. 1960) ja muun muassa Teatteri Jurkan taloutta hoitanut Kalle Sandqvist (s. 1964). Vappu Jurkka sai valtion ylimääräisen taiteilijaeläkkeen toukokuusta 1987 alkaen. Hän kuoli sairauskohtaukseen kotonaan Helsingin Vuosaaressa huhtikuussa 2012. == Lähteet == ==Aiheesta muualla == * *Vappu Jurkan muistokirjoitus Helsingin Sanomissa *Haastattelu Turun Sanomissa *Ylen Elävä arkisto: Vappu Jurkka muistelee -video * Luokka:Suomalaiset näyttelijät Luokka:Vuonna 1927 syntyneet Luokka:Vuonna 2012 kuolleet
Priit Pärn

pienoiskuva|pysty|Priit Pärn Priit Pärn (s. 26. elokuuta 1946 Tallinna) on virolainen animaationtekijä. ==Elämä== Pärn asui lapsena Tapassa ja ryhtyi pilapiirtäjäksi 1960-luvun loppupuolella. Hän opiskeli biologiaa Tarton yliopistossa ja valmistui vuonna 1970. Pärn työskenteli biologina Tallinnan kasvitieteellisessä puutarhassa vuoteen 1976 saakka. Hänestä tuli Tallinnfilm- studion ohjaaja 1976 ja Joonisfilm-studion johtaja vuonna 1994. Vuosina 1994–2007 Pärn oli Turun taiteen ja viestinnän oppilaitoksen animaatiokoulutuksen taiteellinen johtaja. Pärn on opettanut animaatioiden tekemistä Viron ja Suomen lisäksi monissa muissa Euroopan maissa sekä pitänyt työpajoja Australiassa ja Kanadassa. Pärnin kuvituksia voi löytää esimerkiksi Kari Hotakaisen teoksista Lastenkirja (1990) ja Ritva (1997). Hän on laatinut kuvituksia myös muihin lapsille ja nuorille suunnattuihin kirjoihin. Lisäksi Pärn on järjestänyt piirros- ja grafiikkanäyttelyitä. Vuonna 2010 Pärn teki kuvituksen virolaiskirjailija Mehis Heinsaaren tarinakokoelmaan Ebatavaline ja ähvardav loodus (suom. Epätavallinen ja uhkaava luonto). ==Tyyli== Pärnin animaatioille tyypillistä ovat itseironiset ja absurdit piirteet. Hänen mielestään pienellä kielialueella tuotettavissa animaatioissa käsikirjoituksen laatimiseen on kiinnitettävä erityisen paljon huomiota. Heikki Jokinen kirjoitti Helsingin Sanomissa vuonna 1990: ”Priit Pärnin töissä näkyy erittäin vahva visuaalisen muodon taju ja oivaltava näkemisen kyky. Hänen heiveröisen lapsenomainen kynänjälkensä näyttää viattomalta, mutta sisältää vahvan surrealistisen latauksen. Animaation mahdollisuuksia hyödyntäessään Pärn [--] on vahvoilla. Hänen visuaalinen talttumattomuutensa tekee yksinkertaisestakin kuvasta nautittavan, rikkoo tuttujen kliseiden sisällön ja muodon.” ==Filmografiaa== * Is the Earth Round? (1977) * Tekee temppuja (1978) * Harjoituksia itsenäistä elämää varten (1980) * Kolmio (1982) * Time Out (1984) * Aamiainen ruohikolla (1987) * Hotel E (1991) * 1895 (1995) * Porkkanoiden yö (1998) * Karl ja Marilyn (2003) * Frank & Wendy (2005) ==Piirroksia== *Pärnograafia, pilapiirrostuotantoa 1964–2006 ==Palkinnot ja tunnustukset== * Asifan tunnustus elämäntyöstä, 2002 * Tampereen elokuvajuhlien Grand Prix vuonna 1988 ==Lähteet== ==Aiheesta muualla== * * Kaisa Kujanpää: Ruutu ruudulta Turun Sanomat 3.2.2006. Luokka:Virolaiset elokuvaohjaajat Luokka:Virolaiset animaattorit Luokka:Virolaiset pilapiirtäjät Luokka:Vuonna 1946 syntyneet Luokka:Elävät henkilöt
Motorola 68881

Motorola 68881 ja 68882 olivat Motorolan valmistamia matematiikkasuorittimia. 68881 julkaistiin vuonna 1984. 68881 suunniteltiin 32-bittistä dataväylää käyttäviin järjestelmiin Motorola 68020- tai Motorola 68030 -suorittimen kanssa. Aikaisemmat 8- ja 16-bittistä dataväylää käyttävät suorittimet pystyivät ohjelmistoemulaation avulla myös käyttämään 68881:stä, mutta toiminta oli hitaampaa. 68881/68882 olivat käytössä muun muassa Hewlett- Packardin työasemissa, NeXT Computerin työasemissa, Sun Microsystemsin Sun 3 -sarjan työasemissa, Applen Macintosh II -sarjan tietokoneissa ja Commodore Amiga 3000:ssa. == Motorola 68881 == Motorola 68881 on Motorolan valmistama matematiikkasuoritin ja sarjan ensimmäinen malli. 68881-matematiikkasuorittimen lisääminen järjestelmään toi suuresti tehoa liukulukulaskuihin tukeutuviin toimintoihin. == Motorola 68882 == Motorola 68882 on edelleen kehitetty versio 68881:stä, jonka ominaisuuksiin kuuluivat paranneltu liukuhihnatyöskentely ja suurempi kellotaajuus. 68882 on yhteensopiva 68881:n kanssa, mutta se voi suorittaa useampaa kuin yhtä käskyä kerrallaan ja muunnos ulkoisesta operandista sisäisesti käytettyyn muotoon on nopeampi. Parhaan suorituskyvyn saamiseksi ohjelmat on käännettävä uudestaan uudemmalle suorittimelle, mutta ero ei ole suuri. == Integroituna == Matematiikkasuorittimia integroitiin varsinaisen ALUn sisältävän suorittimen kanssa samalle piirille kun tekniikka kehittyi. Motorola 68040 oli ensimmäinen Motorolan suoritin, jossa oli sisäänrakennettu matematiikkasuoritin. Monet sen käskyistä olivat yhteensopivia 68881:n kanssa, mutta muutamia jouduttiin emuloimaan ohjelmistopohjaisesti. == Ominaisuudet == Suorittimessa on kahdeksan datarekisteriä liukuluvuille, joiden lisäksi on kontrollirekisteri (FPCR), tilarekisteri (FPSR) ja käskyn osoitteen rekisteri (FPIAR). Datarekisterit käyttävät aina laajennetun tarkkuuden numeroita ja kaikki ulkoiset operandit muunnetaan laajennettuun muotoon ennen kuin niitä käytetään laskennassa tai niitä sijoitetaan rekisteriin. Suoritin tukee eri dataformaatteja, joita ovat kokonaisluvut (tavu, sana ja pitkä sana), liukuluvut (yksinkertainen, kaksinkertainen ja laajennettu tarkkuus) sekä BCD- koodattu muoto. 68882 käyttää muistissa 96-bittistä muotoa, josta 80-bittiä on käytössä ja 16 bittiä varattiin myöhempää laajentamista varten. Laajennettu 80-bitin muoto on IEEE 754 -standardin mukainen. Käskykanta sisältää käskyt peruslaskutoimituksille (yhteen- ja vähennyslasku, kerto ja jakolasku), neliöjuurelle, logaritmille sekä trigonometrisille funktioille. Muita tuettuja käskyjä ovat siirrot ja ehtolauseet. Ulkoisena apusuorittimena käytettäessä pääsuoritin voi tukea toimintaa siten, että molemmat näkyvät ohjelmoijalle yhtenä suorittimena. == Lähteet == Luokka:Motorolan suorittimet
Besançon

Besançon [bə.zɑ̃.ˈsɔ̃] on Doubs'n departementin ja Burgundi-Franche-Comtén alueen kaupunki Itä-Ranskassa. Vuoden 2015 väestönlaskennan mukaan kaupungin asukasluku oli 116 676. Kaupungin tiedetään olleen olemassa jo antiikin Rooman aikaan, sillä Julius Caesar mainitsi kaupungin latinankielisen nimen Vesontio Gallian sotaretkiä käsittelevissä kirjoituksissaan. Nimen mainitsi myös keisari Julianus kirjeissään.The Princeton Encyclopedia of Classical Sites. Viitattu 16.4.2018 Pyhän saksalais-roomalaisen keisarikunnan aikana Besançonista tuli piispanistuin, vuonna 1184 kaupungille myönnettiin autonominen asema, ja vuonna 1288 kaupungin arkkipiispoille myönnettiin keisarikunnassa ruhtinaan asema. Kaupunki joutui Burgundin kreivien vaikutusvaltaan 1400-luvulla, ja myöhemmin kaupunki siirtyi osaksi Habsburgien valtapiiriä. Se siirtyi ensin Itävallan ja sittemmin Espanjan vaikutuksen alle. Osaksi Ranskaa kaupunki siirtyi Nijmegenin sopimuksessa. Kaupungin tunnetuimpia nähtävyyksiä ovat historiallinen keskusta-alue la Boucle, Vaubanin rakennuttama linnoitus, 1100-luvulla rakennettu katedraali ja kardinaali Granvellen 1500-luvulla rakennuttama kaupunkipalatsi. Kaupungissa järjestetään vuosittain Besançon Young Conductor's -kapellimestarikilpailu, jonka toinen voittaja oli vuonna 1982 Osmo Vänskä. Kaupungin merkittävimmät teollisuudenalat ovat kellosepänteollisuus ja mikroteknologia. == Ystävyyskaupungit == Besançonin 14 ystävyyskaupunkia tai vastaavaa yhteistyöaluetta ovat:Kuopion ystävyyskaupungit. Kuopion kaupunki 16.4.2018 * Bielsko-Biała * Bistriţa * Aqabat Jaber -pakolaisleiri * Charlottesville * Douroula * Fribourg-en-Brisgau * Hadera * Huddersfield-Kirklees * Kuopio * Man * Matsumae * Neuchâtel * Pavie * Tver == Lähteet == == Aiheesta muualla == * Besançonin viralliset verkkosivut pienoiskuva|vasen|Vaubanin rakennuttamia linnoituksia Besançonissa. Luokka:Besançon
Sävellys

Sävellys on yleisnimitys sävelletyille musiikkiteoksille. Sävellyksen tekijää kutsutaan säveltäjäksi. Etenkin populaarimusiikin yksittäisistä sävellyksistä käytetään usein nimeä kappale, puhekielessä myös biisi (< ). Tekijänoikeuslaissa käytetään nimitystä sävellysteos kaikkien musiikinlajien teoksista. Kappale sisältää perinteisessä tonaalisessa musiikissa melodian ja harmonian. Musiikin lajista riippumatta kappaleella on subjektiivisesti tulkittava rakenne. Taidemusiikin sävellys- eli teostyyppejä ovat esimerkiksi sonaatti, fuuga, lied, sinfonia ja ooppera. Populaarimusiikin pääasialliset teostyypit ovat laulettu teos eli laulu ja instrumentaaliteos, joiden kokoelmia nimetään teoskokonaisuuksiksi tyypillisesti niitä äänitallenteina julkaistaessa (levyalbumi, äänilevy). ==Lähteet== * Luokka:Taideteokset
Ilmeen kirkko

Ilmeen luterilainen kirkko sijaitsi Ilmeessä luovutetussa Karjalassa. Kirkko oli omistettu Neitsyt Marian äidille pyhälle Annalle. Nykyisin siitä on jäljellä vain kellotorni. ==Kirkon ulkoasu== Ilmeen kirkko valmistui vuonna 1777 ja se vihittiin 12. maaliskuuta samana vuonna. Kirkon rakennutti Ilmeen hovin omistaja Johan de Scott. Ilmeen kirkko oli malliltaan pitkäkirkko, jonka toisessa päässä oli kolminivelinen nelikulmainen kellotorni. Kuorin puoleisessa päässä oli puolestaan muuta kirkkoa matalampi sakaristo. Varsinainen kirkkosali oli muodoltaan poikkeuksellinen, soikea kahdeksankulmio. Kirkkosalissa oli aumakatto ja sakaristossa satulakatto. Kirkon pääsisäänkäynti oli kellotornin alaosassa. Lisäksi kirkon kummallakin sivulla oli sisäänkäynnit katoksineen. Kirkkosalissa oli neljä isoa ikkunaa yksi kullakin sivulla, ovisivuilla oli pienet ikkunat ovien yläpuolella. Kirkossa ei ollut alttaritaulua, vaan sen tilalla oli krusifiksi. ==Kirkkoa korjataan== Kirkkoa korjattiin vuonna 1910, jolloin muun muassa alkuperäinen pärevuoraus korvattiin vaakalaudoituksella ja kirkkoon rakennettiin pieni lehteri. Tuolloin kirkko myös maalattiin keltaiseksi ja nurkkalaudat ynnä muut valkoisiksi. ==Sota-aika== Talvisodan ilmapommitukset eivät tehneet tuhoja Ilmeen kirkolle. Ilmee jäi Moskovan rauhassa aivan uuden rajan tuntumaan Neuvostoliiton puolelle. Sodan jälkeen venäläiset olivat tuhonneet kirkon sisustusta, muun muassa seiniä ja kattoa oli vaurioitettu sekä saarnastuoli, krusifiksi ja alttari oli hävitetty. Jatkosodan alussa 1941 Suomi valtasi alueen takaisin ja kirkkoa korjattiin. Vuonna 1944 kirkko jäi kuitenkin Neuvostoliitolle. ==Irtaimiston kohtalo== Kirkon irtaimistoa saatiin pelastettua ennen talvisodan jälkeistä alueluovutusta. Ilmeen kirkon kaksi kirkonkelloa lahjoitettiin sotien jälkeen Lahden seurakunnalle, jossa ne on sijoitettu Laikon rukoushuoneeseen. ==Nykytila== Kun ilmeeläiset pääsivät vierailemaan entisellä kotiseudullaan 1990-luvulla, todettiin hylätty kirkkorakennus korjauskelvottomaksi. Vain kellotorni oli korjauskelpoinen. Vuonna 1997 kellotorni saatiin korjattua. Se maalattiin keltaiseksi. Kellotorni on nykyisin kirkon muistomerkkinä. ==Aikaisempi kirkko== Ilmeen ensimmäinen kirkko rakennettiin jo 1600-luvun lopulla. ==Lähteet== * Koponen Paavo, Karjalan kirkkokummut. Tammi, Sulkava 1999. ISBN 951-31-1431-7 * Karjalan luterilaiset kirkot ja seurakuntien pyhät esineet, toimittanut Soile Rinno ja Minna Laukkanen. Etelä-Karjalan taidemuseon julkaisuja 18:1a, Jyväskylä 1997. ISBN 951-785-012-3 == Aiheesta muualla == *Kuva Ilmeen kirkosta ennen sotia *Kuva Ilmeen kirkosta ennen sotia Luokka:Luovutettujen alueiden kirkkorakennukset Luokka:Rautjärvi Luokka:Hiitola Luokka:Suomen puiset pitkäkirkot
Tokyo Mew Mew

Tokyo Mew Mew () on Reiko Yoshidan tarinasta Mia Ikumin piirtämä, kaikille suunnattu shōjo-manga. Sen julkaisija on Kōdansha, joka julkaisi ensimmäisen osan vuonna 2001. Sarja on suunniteltu sopivaksi yli 10-vuotiaille. Sarjan pohjalta on tehty myös TV-anime. Tokyo Mew Mew sisältää komediaa, draamaa, taikuutta, romanssia ja scifiä. == Henkilöt == === Päähenkilöt === *Ichigo Momomiya (Zoey) *Minto (Mint) Aizawa (Corina) *Retasu (Lettuce) Midorikawa (Bridget) *Purin (Pudding) Fong (Kikki) *Zakuro Fujiwara (Renée) *Berry Shirayuki === Muut henkilöt === Masaya Aoyama (Sininen ritari, Mark & Deep Blue) *Tasuku *Ryou Shirogane (Elliot) *Keiichiro Akasaka *Masha (R2000) *Ucha /R2003 *Ringo Akai === Avaruusoliot=== *Kisshu (Quiche) Ikitashi (sarjakuvahahmo), TV-sarjassa Kisshu * Taruto (Tart) Ikitashi * Pai (Pie) Ikitashi *Deep Blue *The Blue Knight == Juoni == Ichigo, Minto, Retasu, Purin ja Zakuro joutuvat eräänä päivänä maagisen säteen kohteeksi ja kukin heistä saa jonkin uhanalaisen eläimen geenejä. Säteen takana ovat rikas lukiolaispoika Ryoo Shirogane sekä Keiichiro Akasaka, jotka palkkaavat Ichigon puolustamaan maapalloa. Ichigo joutuu työskentelemään Café Mew Mewissä, joka on myös heidän tukikohtansa, ja etsimään loput neljä kumppaniaan. Heidän työnsä on taistella avaruusolioita ja kimairoiksi muuttuneita eläimiä vastaan ja pelastaa maailma, minkä jälkeen eläimien geenien vaikutuksien pitäisi taantua, jolloin he palaavat takaisin tavallisiksi ihmisiksi. He keräävät taistelujen välissä Mew Aquaksi kutsuttua ainetta, jolla on mahdollista pelastaa suuri määrä luontoa. Ichigon suurin ongelma on, ettei hän voi kertoa ihastukselleen Masayalle olevansa mewmew. Tokyo Mew Mew -ryhmään kuuluvat Ichigo, Mint (Minto), Lettuce (Retasu), Pudding (Purin) ja Zakura (Zakuro) sekä myöhemmin Berry. Ichigo on päähenkilö ja joukon johtaja, mutta sarjan jatko-osassa, Ichigon lähdettyä Masayan kanssa vaihto-oppilaaksi Britanniaan, Berrystä tulee uusi johtaja. Tokyo Mew Mewin viholliset ovat Kisshu (muut nimet: Kishu, Kish, Quiche), Pai (Pie) ja Taruto (Tart). ja St. Rose Crusaders:it == Julkaisu == Tokyo Mew Mew -mangaa on toistaiseksi julkaistu kaiken kaikkiaan yhdeksän osaa: varsinainen sarja on seitsemänosainen ja kaksi Tokyo Mew Mew à la mode -jatko-osaa. Suomenkielisen julkaisun kustantajana toimii Sangatsu Manga. == Vastaanotto == Tähtivaeltaja-lehden Toni Jerrman arvioi, että ”esiteinitytöille suunnattu ultrasöpöily” aiheuttaa kohdeyleisön ulkopuolella ”lähinnä pahaa päänsärkyä”. == Lähteet == Luokka:Mangasarjat Luokka:Animesarjat Luokka:Shōjo Luokka:2000-luvun anime ja manga